**Dani kruha** obilježavaju se svake godine sredinom mjeseca listopada, a povezani su sa  Svjetskim danom hrane (16. listopada). U ustanovama koje rade s djecom cilj obilježavanja Dana kruha je upoznavanje djece s procesom nastanka kruha i drugih vrsta hrane od žitarica, upoznavanje s plodovima jeseni te promicanje zdrave prehrane. U odgojno - obrazovnim aktivnostima radi se na izgrađivanju stavova i stvaranju pravilnog odnosa djeteta i prirode.

 Raznovrsni sakupljeni i izrađeni plodovi

 **** 

**Kako smo ga obilježili u Dječjem vrtiću i jaslicama „Radost“?**

U prostorijama vrtića, u odgojnim skupinama postavljene su izložbe plodova zemlje užeg zavičaja, različitog sjemenja i likovnih radova djece. Djeca su uz pomoć odgojiteljica mijesila kruh i ostale pekarske proizvode od polubijelog brašna, a kod nekih su zamirisale i pizze. Stolovi su bili puni pekarskih proizvoda. Svi su mijesili tijesto pa i oni najmlađi.

 Najmlađi „pekari“



Nakon cjelokupnog postupka bili su ponosni na svoj pekarski proizvod koji se do ručka ispekao. Jedna je skupina imala i stručnu pomoć.

 Predškolski „kuhari“

  

Kuharica hotela Parentium Plava Laguna, provela je dan s predškolcima i predstavila im važnost kuharskog zanimanja. Da ne bi sve ostalo u teoriji, zajedno s mališanima zamijesila je tijesto i ispekla pizzu koju su kasnije svi zajedno kušali u vrtiću ili odnijeli roditeljima. Ujedno je to bila prilika da se uz stvaranje likovnih radova, priče i pjesme o plodovima zemlje i kruhu, još jednom istakne važna uloga i odgovornosti prema hrani.

**Uzrečice o kruhu

Zrno po zrno pogača, kamen po kamen palača!**

**Moj tata je dobar kao kruh!**

 Posjeta pekari



##  KRUH

Vera Zemunić

**Kruh najviše uživa**

**dok sjedi u krušnoj peći.**

**Tad je rumen od sreće**

**i postaje sve veći.**

**I na kraju biva**

**mirisni jastučak**

**kad obitelj za stol sjeda**

**i sprema se za ručak.**

**Na počasno mjesto**

**kruh se smjesti.**

**"Evo, topao sam,**

**ukusan i sladak,**

**možete me jesti.**